b'\n_START_ARTICLE_\nRetija\n_START_SECTION_\nIstorija\n_START_PARAGRAPH_\nMa\xc5\xbeai \xc5\xbeinoma apie ret\xc5\xb3 kilm\xc4\x99 ir istorija, nors jie ra\xc5\xa1tuose minimi kaip galingiausia ir karingiausia Alpi\xc5\xb3 gentis. Titas Livijus ai\xc5\xa1kiai teigia, kad jie buvo etrusk\xc5\xb3 kilm\xc4\x97s. Junianas Justinas ir Plinijus Vyresnysis prane\xc5\xa1\xc4\x97 tradicija, kad jie buvo dalis \xc5\xbemoni\xc5\xb3, \xc4\xafsik\xc5\xabrusi\xc5\xb3 Po lygumoje ir buvo gal\xc5\xb3 i\xc5\xa1vyti \xc4\xaf kalnus. Tada jie pasivadino \xe2\x80\x9eretais\xe2\x80\x9c lyderio Reto garbei. \xc5\xbdymiai priimtinesn\xc4\x97 \xc5\xbeod\xc5\xbeio kilm\xc4\x97 yra i\xc5\xa1 kelt\xc5\xb3 \xc5\xbeod\xc5\xbeio rait (kaln\xc5\xb3 \xc5\xa1alis). Net jei retai buvo etrusk\xc5\xb3 kilm\xc4\x97s, tuo laiku, kai Retija buvo \xc5\xbeinoma rom\xc4\x97nams, ji priklaus\xc4\x97 gal\xc5\xb3 gentims ir taip asimiliavo vietinius gyventojus, kad v\xc4\x97lesni\xc5\xb3 laik\xc5\xb3 retus galima laikyti galais, nors tarp j\xc5\xb3 buvo \xc4\xafsik\xc5\xabrusios ne gal\xc5\xb3 gentys (lepontijai, eugan\xc4\x97jai)._NEWLINE_Tarp dabartini\xc5\xb3 vakarin\xc4\x97s Austrijos (Retijos regionas) gyventoj\xc5\xb3 da\xc5\xbenai paplitus Y chromosomos haplogrupup\xc4\x97 G, kurios santykinai daugiau aptinkama senov\xc4\x97je etrusk\xc5\xb3 gyvenamose srityse._NEWLINE_Retus pirm\xc4\x85kart (bet atsitiktinai) pamini Polibijus ir apie juos ma\xc5\xbeai buvo gird\xc4\x97ti iki Romos respublikos pabaigos. Bet neabejojama, kad jie buvo nepriklausomi, kol Tiberijus ir Drusas juos paverg\xc4\x97 15 m._NEWLINE_I\xc5\xa1 prad\xc5\xbei\xc5\xb3 Retija buvo atskira provincija, bet I a. pabaigoje prie jos buvo prijungta Vindelicija. Tad Tacitas gal\xc4\x97jo kalb\xc4\x97ti apie Augusta Vindelicorum (Augsburgas) kaip apie \xe2\x80\x9eRetijos provincijos kolonij\xc4\x85\xe2\x80\x9c. Visa provincija, \xc4\xafskaitant Vindelicij\xc4\x85, i\xc5\xa1 prad\xc5\xbei\xc5\xb3 buvo valdoma karinio prefekto, po to j\xc4\x85 vald\xc4\x97 prokuratorius. Retijoje nestov\xc4\x97jo nuolatin\xc4\x97 armija ir ji pasitik\xc4\x97jo vietini\xc5\xb3 kari\xc5\xb3 apsauga iki II a. Markui Aurelijui valdant Retijai vadovavo Legio III Italica, \xc4\xafsik\xc5\xabrusio Castra Regina (Regensburgas) 179\xc2\xa0m., vadas._NEWLINE_Diokletiano laikais Retija buvo vicarius Italiae vyskupijos dalis ir buvo padalinta \xc4\xaf Pirm\xc4\x85j\xc4\x85 Retij\xc4\x85 (lot. Raetia prima) ir Antr\xc4\x85j\xc4\x85 Retij\xc4\x85 (lot. Raetia secunda), arba Vindelicij\xc4\x85. Riba tarp j\xc5\xb3 n\xc4\x97ra ai\xc5\xa1ki._NEWLINE_Per paskutinius Vakar\xc5\xb3 Romos imperijos metus Retija buvo apleista, bet j\xc4\x85 u\xc5\xbe\xc4\x97mus ostgotams ir valdant Teodorikui Did\xc5\xbeiajam, ji i\xc5\xa1 dalies suklest\xc4\x97jo.'